Ħolm , Ħrejjef u frejjeġ . . . bċejjeċ kollha jinkitbu . . . Illum xi ħadd ixxuttja ballun bis- saħħa minn barra u laqat it- tubu tal- klassi tagħna ! It- tubu sar ragħad , u kulħadd infexx iċapċap ! Jean - Paul qalli li missieru qabdu bis- sigaretti ! Qalli biex għalissa ma nersaqx lejn id- dar tiegħu ! Missieru qallu li Wied il- Għajn daqshekk ħallih imur ! Issa naraw x' se jiġri . . . Tony Genovese ġabli tal- Judas Priest . Smajtu : taqta' xi erba' diski ma fih xejn speċjali . Stennejt aktar minnhom ! Mhux ta' b' xejn li ħafna fans tagħhom jgħidu li huwa l- agħar album album tagħhom ! Qal li kienet ilha ġejja dil- biċċa tax- xogħol ! Għada rrid immur naqta' ftit xagħri . Ftit se naqta' ! U minn wara biss ! Min jaf x' se jgħidu taċ- Ċentru ? ! Diska tal- ġurnata : Desert Plains - Judas Priest Folja oħra mid- Djajru Ħabib Ta' Tfajjel Ħalliem Ħin : Propjament kienu diġà ilhom tliet snin li nfirdu . . . u mhux li kien li qatt ma reġgħu twebblu biex jingħaqdu ! Imsomma , bħall- istorja ta' Bruce u l- Maiden dil- biċċa . . . Rigward ' Point of Entry ' , huma stess kienu ammettew li kien album daħna . " Il- ġebla li warrbu l- bennejja saret il- ġebla tax- xewka . " - Kristu ta' Nażaret , ( Mt 21 : 42 ) Id- drittijiet tal- materjal kollu li jidher f' dan il- blogg huma miżmumin mill- awtur . Il- persuni u s- sitwazzjonijiet kollha msemmijin f' dan id- djarju m' humiex immaġinarji . Madankollu l- ismijiet u l- laqmijiet huma mibdula . Il- fehmiet espressi f' dan il- blogg huma ta' l- awtur biss , u jirriflettu biss il- ħsibijiet tiegħu fiż- żmien li kitibhom . Għaldaqstant dawn m' għandhomx ikunu assoċjati mal- ħsibijiet tiegħu tal- mument . Lanqas m' għandhom ikunu assoċjati ma' xi għaqda , skola ta' ħsieb jew istituzzjoni li llum jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .